b'\n_START_ARTICLE_\nPovilas Sapiega\n_START_SECTION_\nBiografija\n_START_PARAGRAPH_\nSapieg\xc5\xb3 gimin\xc4\x97s, herbo \xe2\x80\x9eLap\xc4\x97\xe2\x80\x9c atstovas, Ivano Sapiegos ir Anos Sangu\xc5\xa1kos s\xc5\xabnus._NEWLINE_Nuo 1560 met\xc5\xb3 vald\xc4\x97 Liube\xc4\x8diaus pasienio tvirtov\xc4\x99, skirt\xc4\x85 kovai su totori\xc5\xb3 reidais. 1566 met\xc5\xb3 kov\xc4\x85 tapo Kijevo ka\xc5\xa1telionu. 1569 metais pagal Liublino unijos s\xc4\x85lygas Kijevo vaivadija atiteko Lenkijai, Povilas Sapiega tapo senatoriumi, ta\xc4\x8diau jis ir toliau veik\xc4\x97 LDK interesams. 1569 metais, dar prie\xc5\xa1 \xc5\xbdygimanto Augusto mirt\xc4\xaf, ved\xc4\x97 derybas su Pranc\xc5\xabzijos pasiuntiniais d\xc4\x97l Braclavo, Kijevo, ir Voluin\xc4\x97s vaivadij\xc5\xb3 gr\xc4\x85\xc5\xbeinimo \xc4\xaf LDK sud\xc4\x97t\xc4\xaf, jei karaliumi bus i\xc5\xa1rinktas Henrikas Valua._NEWLINE_Jis dalyvavo Livonijos kare su Rusija. Mir\xc4\x97 1580 met\xc5\xb3 gruod\xc5\xbeio prad\xc5\xbeioje.\n_START_SECTION_\n\xc5\xa0eima\n_START_PARAGRAPH_\nVedybose su Ana Chodkevi\xc4\x8di\xc5\xabte (ved\xc4\x97 iki 1562\xc2\xa0m.) tur\xc4\x97jo s\xc5\xabnus: Jon\xc4\x85 ir Povil\xc4\x85, taip pat dukteris: Sofij\xc4\x85, El\xc5\xbebiet\xc4\x85 ir An\xc4\x85.'